Leonardas Martavičius

Leonardas Martavičius (1920 m. liepos 28 d. Švenčionėliuose – 1994 m. Vilniuje) – sovietinio saugumo veikėjas, pulkininkas.

 Biografija 
Nuo 1939 m. SSKP narys. 1939 m. liepos mėn. – 1940 m. birželio mėn. už komunistinę veiklą kalėjo Dimitravo priverčiamųjų darbų stovykloje. 1940–1941 m. LSSR NKVD valstybės saugumo valdybos operatyvinis įgaliotinis. 1941 m. balandžio-birželio mėn. LSSR NKGB Tauragės apskrities skyriaus viršininkas, gyventojų trėmimo operatyvinio trejeto narys. 1941 m. liepos mėn. – 1943 m. gruodžio mėn. SSRS NKVD ir Gynybos liaudies komisariato spec. lagerių vyresnysis tardytojas.

1944 m. gruodžio mėn. – 1945 m. gruodžio mėn. LSSR NKVD Kauno skyriaus viršininko pavaduotojas. 1945 m. gruodžio mėn. – 1953 m. gegužės mėn. LSSR valstybės saugumo ministro pavaduotojas. 1948 m. baigė SSRS MGB aukštosios mokyklos vadovaujančiųjų kadrų kursus, 1950 m. valstybės saugumo pulkininkas. 1953 m. birželio mėn. – 1954 m. balandžio mėn. LSSR vidaus reikalų ministro pavaduotojas. 1954 m. balandžio mėn. – 1959 m. lapkričio mėn. LSSR valstybės saugumo komiteto pirmininko pirmasis pavaduotojas. 1960 m. baigė Aukštąją partinę mokyklą prie SSKP CK.http://www.kgbveikla.lt/lt/leonardas-martavicius

Prisidėjo prie itin žiaurių Adolfo Ramanausko–Vanago kankinimų.https://kauno.diena.lt/naujienos/laisvalaikis-ir-kultura/kultura/sunku-buti-vanagu-arba-asaka-kagebistu-gerkleje-893276

Vadovavo Lietuvos laisvės kovos sąjūdžio Tarybos prezidiumo pirmininko Jono Žemaičio, LLKS ginkluotųjų pajėgų vado Adolfo Ramanausko ir kitų partizanų vadų paieškoms, suėmimui, juos tardė.

 Šaltiniai 

Kategorija:TSRS saugumo tarnybų vadovai
Kategorija:TSRS pulkininkai
Kategorija:Lietuvos TSR viceministrai